**Iнтаграваны занятак па адукацыйных галiнах “Развіццё маўлення і культура маўленчых зносін” i «Мастацкая лiтаратура» для дзяцей старэйшай групы (5-6 гадоў)**

**Тэма:** Расказванне Верша Якуба Коласа “На рэчцы зімой”

**Праграмныя задачы:** развіваць цікавасць к творам народнага паэта Беларусі Я. Коласа; фарміраваць уменні разумець эмацыянальна-вобразны змест верша, адчуваць і разумець характар вобразаў паэтычнана твора, засвойваць паслядоўнасць развіцця сюжэта, заўважаць выразна выяўленчыя сродкі; вызваць у дзяцей жаданне самастойна расказваць урывак верша на памяць; выхоўваць каштоўнасныя адносiны да багаццяў беларускай мовы, юбоў да роднай прыроды.

**Матэрыялы і абсталяванне:** партрэт Якуба Коласа, група ўпрыгожана карцінамі зімовых пейзажаў; фотаздымкi з выявай вёскі Акiнчыцы i музея Якуба Коласа ў вёсцы Ласток, аўдыязапiс песнi «Мой родны кут»; 5 паштовак з графічнымі схемамi верша; магнітная дошка, музычны цэнтр.

**Папярэдняя работа:** завучванне прыказак i прымавак на беларускай мове; азнаямленне з вершамi Якуба Коласа; гутарка пра зiмовыя гульнi i забавы; знаёмства выхаванцаў з асноўнымі правіламі беларускай гульні “Сонца и месяц”.

**Метады і прыёмы:** гульнёвы (гульнёвая сітуацыя, рухомая гульня,), наглядны (апісанне карціны), славесны ( вершы, фальклорныя творы)

**Ход занятка**

**I. Арганiзацыйны этап.**

Выхавацель: добры дзень, мае маленькія сябры. Я рада сустрэчы з вамі ў нашай літаратурнай гасцёўні. І хачу пачаць нашу сустрэчу з песні.

Гучыць запіс песні «Мой родны кут».

Выхавацель: - Ці спадабалася вам гэта песня? А спяваецца ў ёй пра чароўныя мясціны нашай Радзімы Беларусь! Гэта прыгожая песня напісана на паэтычныя радкі Якуба Коласа.

Мэта: стварэнне камфортнай добразычлівай атмасферы, матывацыя да наступнай дзейнасці.

**II. Асноўны этап.**

Выхавацель паказвае партрэт Якуба Коласа.

Выхавацель: нарадзіўся і жыў паэт у вёсцы Акінчыцы, У вёсцы Акінчыцы каля лесу, пры дарозе, стаяла леснікова хатка, дзе жылі леснікі (паказваецца фотаздымак). У ёй пасялілася сям’я лесніка Міхала Міцкевіча. Хутка ў яго сям’і восеньскім днём нарадзіўся хлопчык, якога назвалі Кастусь. Тата і матуля вельмі любілі Кастуся, ганарыліся, што ў іх нарадзіўся сын. «Вось вырасце — будзе нам памочнікам», — радаваліся яны. Матуля калыхала маленькага Кастуся ў люльцы (паказваецца фотаздымак) і спявала яму калыханкі. Тата Кастуся працаваў лесніком, даглядаў лес.Але хутка тату Кастуся па абавязку лесніковай службы перавялі ў Ласток (фотаздымак хаткі ў Ластку). Менавіта тут, у Ластку, правёў Кастусь самыя раннія гады свайго дзяцінства. Бегаў хлопчык па сцежках, якія вялі ў лес, на лугавіну каля дома, слухаў галасы птушак. Якуб Колас любіў кожную пару года. Восень і зіма, вясна і лета пакінулі ў сэрцы пісьменніка непаўторныя вобразы прыгажосці. Ён знайшоў вельмі прыгожыя словы, каб апісаць чароўнасць зімы.

Давайце ўспомнім радкі з верша “Зіма”.

Мэта: развіццё пазнавальнавай дзейнасці, замацаванне умення выразна чытаць на памяць верш.

Надышлі марозы,

Рэчкі закавалі,

Белыя бярозы

Шэранем убралі.

Замялі дарогі

Ветрыкі снягамі.

Лес, як дзед убогі

З доўгімі вусамі,

Апусціў галіны

I стаіць журботна,

Зрэдку верхавіны

Зашумяць маркотна.

Мяккая пярына

Вочы адбірае.

Белая раўніна —

Ні канца, ні краю.

Пад пялёнкай белай

Травы і лісточкі.

Рэчка анямела,

Змоўклі ручаёчкі.

Амярцвелі лозы,

Чуць галлём хістаюць,

А ў палях марозы

Ды вятры гуляюць.

Выхавацель: мае маленькія сябры, скажыце: у якія гульні вы любіце гуляць зімою? (Адказы дзяцей).

У нашай гасцёўні мы не можам зляпіць снежную бабу, ці пакатацца на горцы. Але ж я прапаную вам пагуляць.

Беларуская гульня “Сонца і месяц”. (Франтальная форма работы).

Мэта: развіццё каардынацыі i ўзгодненасць рухаў, выхоўванне cябpoўcкiх адносін дзяцей паміж сабой, развіццё моуных здольнасцей.

Aпicaннe гульні: з ліку тых, хто гуляе, дзеці выбіраюць двух важакоў, якія будуць варотамі. Выбраныя павінны адысці ўбок i ціхенька, каб іншыя ix нe пачулі, згаварыцца, хто будзе сонцам, а хто месяцам. Пасля гэтага сонца i месяц вяртаюцца на ранейшае месца. Да ix прыходу ўсе ўдзельнікі гульні павінны выстраіцца ланцугам. Сонца i месяц бяруцца за рукі i высока паднімаюць ix: атрымліваюцца «жывыя вароты». Дзеці адзін за адным ідуць да варотаў i з песняй праходзяць пра зix:

Горкай, горкай, горачкай

Ішоў малы Ягорачка,

Ваўкоў не баяўся,

Страхаў не пужаўся.

Горкай, горкай, горачкай

Ішоў наш Ягорачка.

Ішоў ён лугам,

Вёў дзяцей кругам.

Сонца i месяц прапускаюць ycix дзяцей, а ў апошняга ціхенька пытаюцца:

— Да каго хочаш, да сонцаці да месяца? Дзіця адказвае, да каго яно жадае пайсці. I тады сонца ці месяц скажа:

— Ідзі да мяне,— i aпoшнi ў чарзе стане з боку ад таго, каго ён выбрау.

Так дзеці праходзяць з песняй праз вароты многа разоў. 3 кожным разам чарга робіцца ўсё меншай, а ў сонца i месяца вырастаюць «хвасты»— у аднаго карацейшы, у другога даўжэйшы. Дзецi стаяць каля сонца i месяца або ў рад, або ланцугам—адзін за адным. Пасля гэтага пачынаюць падлічваць: да каго перайшло больш ігракоў — да сонца ці да месяца. Калі ў сонца больш дзяцей, яны ўсе, разам з сонцам, гавораць:

— Сонца грэе, да яго ўсе ідуць, а месяц халодны, да яго iсцi не хочуць.

А калі ў месяца больш дзяцей, то яны гавораць:

— Сонца пячэ i паліць, да яго не хочуць icці. Месяц-ясны, ноччу свеціць, да яго ўсе ідуць!

Выхавацель: Якуб Колас любіў зіму за тое, што можна гуляць у снежкі, ляпіць снежную бабу, катацца на санках. Ён нават верш напісаў пра зімовыя гульні, які называецца «На рэчцы зімой».

Давайце ўспомнім верш “На рэчцы зімой.” (чытае верш).

Не сядзіцца ў хаце

Хлопчыку малому:

Кліча яго рэчка,

Цягнуць санкі з дому.

– Мамачка-галубка! –

Просіць сын так міла.

– Можа б, ты на рэчку

Пагуляць пусціла?

Я не буду доўга,

Зараз жа вярнуся,

Трошачкі на рэчцы

У санках паважуся.

– Ну, ідзі, пабегай,

Толькі апраніся

Ды, глядзі, ў палонку,

Сынку, не ўваліся.

Радасць і раздолле

Хлопчыку малому

І не пазайздросціць

Ён цяпер нікому!

Пытанні па зместу верша:

-Пра якую пару года ідзе размова у вершы?

-Куды просіцца хлопчык у маці?

-Раскажыце словамі верша, як просіцца хлопчык у маці на рэчку.

-Раскажыце гэтыя радкі з верша так, каб адчулася ваша пяшчота і любой да маці.

-Аб чым папярэджвае хлопчыка маці, паслухайце яшчэ раз.

-Ну, ідзі, пабегай,

Толькі апраніся

Ды, глядзі, ў палонку,

Сынку, не ўваліся.

Выхавацель: А зараз давайце верш “На рэчцы зімой “ прыгадаем з дапамогай малюнкаў.

Мауленчае практыкаванне з апорай на графічныя схемы. (Франтальная форма работы, індывідуальная форма работы).

Мэта: развіваць ўменні ўспрымаць змест празаічнага твора з дапамогай графічных схем верша.

Фізкульхвілінка “Храбры певень”.

Мэта: забяспечванне змены відаў дзейнасці і аптымальнага рухальнага рэжыму.

Па надворку певень ходзіць,

За сабою куры водзіць

I крычыць: «Сюды! сюды!»

Як кіўне ён галавою,

Сыплюць куры чарадою,

Як адна бягуць туды.

А калі хто кур пужае,

Певень грозна загукае:

– Хто такі там? Хто такі?

Вось на ток ён зачасаўся.

–Кыш!адтуль-хтось адазваўся.

– А які там чорт? Які?

Певень жытам кур частуе,

Гаспадара бы й не чуе,

Кліча кур: «Сюды! сюды!»

Гаспадар мятлу хапае.

Гвалт наш певень падымае.

Выхавацель: добра гулялі, адпачывалі, а зараз верш “На рэчцы зімой” раскажам на памяць па ролях. (*Размеркаванне роляў.)*

Мэта: фарміранне ўмення выразна выконваць паэтычны твор па ролях, перадаваючы характар персанажа і настрой.

**II. Заключны этап.**

Заключная гутарка (франтальная форма работы).

Мэта: аналіз вынікаў дзейнасці дзяцей на занятку, развіццё маўлення.

Выхавацель.

Слова Коласа душу кранае,

Кліча моцна Радзіму любіць,

Быццам голуб над светам лунае –

Хіба ж можна такое забыць?

**Літіаратура:**

1. Вучэбная праграма дашкольнай адукацыі, - Мінск: Нац. ін-т адукацыі, 2019.
2. Дубініна, Д.Н. Выхаваннеў дзяцейдашкольнагаўзросту цiкавасці да беларускаймастацкай літаратуры і фальклору: дапаможнiк для педагогаўустаноўдашк. адукацыi/ Д.М. Дубiнiна.- Мiнск: Новае знание, 2016 - 208 с.
3. Дубініна, Д.Н. Родная мова у вуснай народнай творчасці: дапаможнік для педагогаўдашк.адукацыi / Д.М. Дубiнiна, А.А. Страха, Д.У. Дубiнiн.- 2-е выд.- Мазыр: Белы Вецер, 2016 – 133 с.